stanford-oval/wikipedia huggingface dataset:
קונצנזוס מדעי
הערות שוליים

↑  Stephen Jay Gould, "Evolution as Fact and Theory," Discover 2 (May 1981): 34-37
↑  תומאס קון, המבנה של מהפכות מדעיות, ספרי עליית הגג וידיעות אחרונות, 2001, פרק 12
1 2 3 4 5 6  Pascal Diethelm and Martin MecKee (2009) "Denialism: what is it and how should scientists respond?"
European Journal of Public Health, Vol. 19, pp. 2-4
↑  דף עובדות על עישון במרכז המדיה של ארגון הבריאות העולמי
↑  למשל, מאמר מדעי שבחן 106 מאמרי סקירה על עישון בשנים 1980–1995 מצא 39 מתוכם שהסיקו כי עישון פסיבי אינו פוגע בבריאות, אך מתוכם 29 דיווחו שמחקרם מומן לפחות בחלקו על ידי תעשיית הטבק. בניתוח הסטטיסטי של המאמרים, מימון תעשיית הטבק נמצא כגורם המובהק היחידי למסקנה שעישון פסיבי אינו מסוכן. הסוכנות להגנת הסביבה, האקדמיה הלאומית למדעים והסוכנות הבינלאומית לחקר הסרטן כולן קובעות שעישון פסיבי מגביר את הסיכון לסרטן הריאות ולמחלות דרכי הנשימה בילדים:
Barnes, D. E., & Bero, L. A. (1998). Why review articles on the health effects of passive smoking reach different conclusions. Jama, 279(19), 1566-1570.
↑  במשפט "ארצות הברית נגד פיליפ מוריס" נמצאו בשנת 2006 מספר חברות טבק גדולות אשמות בשיתוף פעולה לצורך הכחשת נזקי בריאות כתוצאה מעישון:
The Verdict Is In: Findings From United States v. Philip Morris Collection, Public Health Law Center
↑  ראו עמדתה הרשמית בנושא של האקדמיה הלאומית למדעים של ארצות הברית "Is Evolution a Theory or a Fact?", מתוך הספר "Science, Evolution, and Creationism", Francisco J. Ayala, Bruce Alberts et al., National Academy of Sciences and Institute of Medicine. 2008
↑  "Public Acceptance of Evolution" Science
↑  פסק הדין במשפט קיצמילר-נגד-דובר 2005 בבית הדין הפדרלי של ארצות הברית קבע (עמ' 31): "העדות המכרעת במשפט הראתה שתכנון תבוני הוא השקפה דתית, שאינה אלא שם אחר לבריאתנות, ואיננה בחזקת תאוריה מדעית", וכן עמ' 83: "אנו מעירים תחילה כי מספר מכריע של אנשי-מדע, כפי שמשתקף מדברי כל אגודה מדעית שהתבטאה בעניין זה, דוחים את ערעור התכנון התבוני על תורת האבולוציה".
↑  ב-2004 מחקר בסיינס מצא שמתוך 928 מאמרים מדעיים שעסקו בהתחממות הגלובלית, 75% קבעו שתרומת האנושות היא משמעותית ואף לא אחד קבע מפורשות שהיא אינה משמעותית:
 Oreskes, N. (2004) The Scientific Consensus on Climate Change, Science, Vol. 306, p. 1686.
↑  ב-2010 כבר 97% עד 98% מן החוקרים המפרסמים מאמרים מדעיים שעברו ביקורת עמיתים במדעי האקלים סברו שתרומת האנושות היא משמעותית:
Anderegg, W.E.L et al. (2010) Expert Credibility in Climate Change, PNAS Vol. 107, 12107-12109
אלברט איינשטיין (מימין) ונילס בוהר מתווכחים על מכניקת הקוונטים ב-1925
המודל האסטרונומי של אגודת הארץ השטוחה - העולם הוא עיגול שטוח שמרכזו בקוטב הצפוני והוא מוקף בקירות קרח של יבשת אנטראקטיקה. האגודה עדיין פעילה בארצות הברית ובקנדה, והיא דוגלת גם בתאוריית הקשר על זיוף הנחיתה על הירח
שכיחות סרטן הריאה והיקף העישון בקרב גברים אמריקאים במרוצת המאה העשרים. שיעור התמותה עוקב אחר שיעור המעשנים, בהשהיה של כעשרים שנים.
עלייה בטמפרטורת פני השטח של כדור הארץ במשך עשרות השנים האחרונות (בכחול) נחשבת לקונצנזוס בתחום מדעי האקלים. מתנגדים בציבור תכופות מציגים קטיף דובדבנים של הטמפרטורות בשנים 1998–2012 (באדום).
קרחון אופסלה

| --- | --- |

קרחון אופסלה כפי שנראה מתחנת החלל הבינלאומית בשנת 2009
 מידע כללי
 על שם:  אופסלה 
 מיקום:  הפארק הלאומי לוס גלסיירס, ארגנטינה
 אורך:  53.7 קילומטר
 רוחב:  10 קילומטר
 שטח:  765 קמ"ר
 סוג קרחון:  יבשתי
 קואורדינטות:  49°53′13″S 73°16′21″W﻿ / ﻿49.88694°S 73.27250°W﻿ / -49.88694; -73.27250
  (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט קרחון אופסלה(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט קרחון אופסלה(למפת סנטה קרוס רגילה) ריו גז'גוס קלטה אוליביה פיקו טרונקדו אל קלפטה פוארטו דסאדו פוארטו סן חוליאן צ'ובוט האוקיינוס האטלנטי צ'ילהקרחון אופסלה(למפת סנטה קרוס מוגדלת) ריו גז'גוס קלטה אוליביה פיקו טרונקדו אל קלפטה פוארטו דסאדו פוארטו סן חוליאן צ'ובוט האוקיינוס האטלנטי צ'ילהקרחון אופסלה
 
קרחון אופסלה (בספרדית: Glaciar Upsala) הוא קרחון עמק גדול בפארק הלאומי לוס גלסיירס שבארגנטינה. הוא זורם החוצה משדה הקרח הפטגוני הדרומי, שמזין גם את קרחון פריטו מורנו הסמוך אליו. הקרחון נשפך בסיומו לתוך אגם ארחנטינו.
הקרחון קרוי על שם אוניברסיטת אופסלה, שמימנה את המחקר הראשון על הקרחונים באזור.
קרחון אופסלה ידוע בשל קצב נסיגתו המהיר, דבר אשר רבים מחשיבים כהוכחה להתחממות הגלובלית. קצב נסיגתו המהיר האחרון שלו עד שנת 1999 הואט לאחרונה (נכון ל-2003). הפעם האחרונה בו הייתה האצה של תזוזת קרח בשני העשורים שקדמו ל-1999 נבעה ככל הנראה מ"שחרור לחץ" כאשר הקרחון נסוג מאחורי האיים בברזו אופסלה.
גלריה

קרחון אופסלה מן האוויר
הקרחון כפי שנראה מאגם ארגנטינה
ראו גם

קרחון פריטו מורנו
קרחון ויידמה
צוקונפט

ערך זה עוסק בתנועת נוער יהודית סוציאליסטית. אם התכוונתם למשמעות אחרת, ראו .
צוקונפט (מילה ביידיש, שפירושה בעברית "עתיד" - Tsukunft) הייתה תנועת נוער יהודית סוציאליסטית לא ציונית שפעלה בפולין בין מלחמות העולם. צוקונפט הייתה תנועת הנוער של מפלגת הבונד ונוסדה בשנת 1919. בצוקונפט היו כ-15,000 חברים.
עקרונות

הצוקונפט, בהתאם לאידיאולגיית הבונד, שללה את פתרון השאלה היהודית בעלייה לארץ ישראל ודגלה בהשתלבות היהודים בפולין במסגרת מהפכה סוציאליסטית בפולין. בצוקונפט התחנכו בני נוער יהודים לפי עקרונות השוויון והסולידריות המעמדית, אך בו-זמנית דגלו בשימור ובעידוד תרבותם היהודית בשפת היידיש.
תחומי פעילות

צוקונפט הוציאה לאור עיתונות בשפת היידיש, הקימה ספריות ביידיש, קבוצות תיאטרון ומקהלות ואף הקימה קבוצות ספורט, מחנות קיץ וקבוצות להגנה עצמית נגד ביטויי אנטישמיות, קבוצות שפעלו על טהרת היידיש. עוד סייעו סניפי התנועה לפועלים יהודים במציאת עבודה ובשיפור תנאי העבודה.
קונסטריקטור

| --- | --- |

פרנק פיין כקונסטריקטור, כפי שהופיע בחוברת Venom Vol.2 #37 מספטמבר 2013, אמנות מאת קים ג'סינטו.
 סוג:  נבל-על
 הוצאה לאור:  מארוול קומיקס
 הופעה ראשונה:  פרנק פיין: Incredible Hulk #212 (יוני 1977) קונסטריקטור השני: Infamous Iron Man #7 (יוני 2017)
 יוצרים:  לן ויין, סאל בוסימה וארני צ'אן (פרנק פיין) בריאן מייקל בנדיס, אלכס מאליב (קונסטריקטור השני)
 מידע
 שם אמיתי:  פרנק פיין קונסטריקטור השני
 כינויים:  פרנק שליכטינג
 סטטוס:  לא פעיל (פיין), פעיל (קונסטריקטור השני)
 כוחות:  ללא כוחות-על צמד סלילי זרוע קיברנטים עשויים ויברניום וחשמליים.
 חברוּת בקבוצה:  צבא הפשע של הברדס (קונסטריקטור השני)
 חברוּּת לשעבר בקבוצה:  אדוני הרשע, יוזמת הצללים, S.H.I.E.L.D, קבוצת השישה, ארבעת המפחידים, סינדיקט הרשע, "התאגיד", שותף של סייברטות', עבד עבור ג'סטין האמר, וייפר ומונטנגרו
 דמויות קשורות
 משפחה:  מיה פיין (גרושה) מיה פיין (בת) איימי פיין (אחות, מתה) רייצ'ל לייטון (ארוסה) קונסטריקטור השני (בן)
קונסטריקטור (באנגלית: Constrictor, מילולית: "החונק") הוא דמות בדיונית של נבל-על המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Incredible Hulk #212 מיוני 1977, ונוצרה בידי הכותב לן ויין והמאיירים סאל בוסימה וארני צ'אן.
קונסטריקטור הוא האלטר אגו של פרנק פיין, סוכן סוכנות הביון S.H.I.E.L.D שנשלח להסתנן כסוכן סמוי בארגון פשע בשם "התאגיד". פיין חומש בזוג סלילי זרוע בעלי יכולת חישמול והעשויים ממתכת הוויברניום. תחת הזהות הבדויה "פרנק שליכטינג", פרנק הסתנן לשורות הארגון, אך סבל מהתמוטטות עצבים חמורה ופצח בקריירת פשע כנבל-על. במשך השנים, פיין הצטרף למספר צוותים, ונהיה נבלם של גיבורי-על רבים. בנו של פיין החליף את אביו בזהות הקונסטריקטור, לאחר שאביו פרש מחיי הפשע ונפטר ממחלה.
ביוגרפיה בדיונית > סוכנות S.H.I.E.L.D ולאחריה

כמעט דבר אינו ידוע על שנותיו המוקדמות של פרנק פיין. ידוע שכשהצטרף לארגון S.H.I.E.L.D היה אב לבת בשם מיה פיין. לאחר שעבד בסוכנות זמן מה, הוא התבקש להסתנן לשורותיו של ארגון פשע בשם "התאגיד". פרנק קיבל שריון חזה דמוי-נחש וחסין כדורים וכן זוג סלילי מתכת מחושמלים המחוברים לזרועותיו (לאחר מכן, נחשף שהשוטים מופעלים באמצעות מערכת מיוחדת הממוקמת במעין ברדס החסין לאנרגיות שיבוש). תחת השם הבדוי פרנק שליכטינג והזהות "קונסטריקטור", פרנק הסתנן לתוך הארגון, אך סבל מהתמוטטות עצבים חמורה ופצח בקריירת פשע. כתוצאה מעריקתו, סוכנות S.H.I.E.L.D גרמה לבתו להאמין כי הוא מת. כקונסטריקטור, פרנק נלחם בענק הירוק וניסה להתנקש בחיי חברו בשם ארגון "התאגיד". לאחר מכן, "התאגיד" שלח אותו להתנקש בחייו של קפטן אמריקה, אך הוא נלכד בהתמוטטות מערה בידי סוכנות S.H.I.E.L.D וחולץ משם על ידי קפטן אמריקה.
לאחר פירוקו של "התאגיד", פרנק עבד כפושע ומתנקש עצמאי, ונלחם בגיבורי-על רבים, ביניהם קפטן אמריקה, איירון פיסט, לוק קייג', ספיידרמן והדבר. הוא אף חבר לנבלי-על כדוגמת סייברטות' ווייפר. פרנק הוזמן לאגודת הנחשים של קינג קוברה, אך סירב להצעתם וניסה להסגיר אותם לידי האוונג'רס. אנקונדה נקמה בו על כך, ובעודו מתאושש בבית החולים, הוא כמעט נהרג על ידי "אימת השאול" במסווה של אחות. לאחר שלוק קייג' וניק פיורי חשפו את זהותו הקודמת, פרנק העדיף לשמור על זהותו הבדויה כדי שבתו תמשיך להאמין שהוא מת.
פרנק הופיע כדמות משנה בסדרת החוברות של דדפול, בהן חלק דירה איתו ועם טיטניה. במהלך התקופה הלא נינוחה בה חיו ביחד, פרנק היה משוכנע כי טיטניה היא למעשה גבר, וצדק חלקית כשגילה שטיטניה היא למעשה אהובתו הוותיקה של דדפול, קופיקאט, שמסוגלת לשנות את צורתה. פרנק נעשה עובד זמני של ג'סטין האמר, אך כשפוטר עקב קיצוצים הגיב לכך בתקיפה אכזרית. בהמשך, קונסטריקטור חבר לגלגולה השביעי של קבוצת אדוני הרשע ואף בקבוצת ארבעת המפחידים של מכשף, כפי שהתגלה בסיפור בחוברות דדפול. בשלב מסוים הוא אחד משכירי החרב הרבים שנשלחו לחסל את אלכס היידן, שחשב בזמנו שהוא דדפול. היידן שבר את אפו של קונסטריקטור, ובאותו גיליון התברר שנעשה שימוש בסלילי הוויברניום של קונסטריקטור כדי לגרור את ריינו לנהר.
ביוגרפיה בדיונית > השיבה למוטב

לאחר שהותקף על ידי הרקולס, קונסטריקטור זכה במיליוני דולרים בתביעה נגדו. נייטהוק, מיליונר נוסף, שכנע את פרנק שכעת כשיש לו כסף רב אין לו צורך בקריירה כפושע. פרנק שומע לעצתו ומתחיל דף חדש ב"קבוצת השישה" מטעם סוכנות S.H.I.E.L.D. עם זאת, בטורניר פוקר למטרות צדקה שאורגן על ידי הדבר, הרקולס זכה במרבית מכספו חזרה. במהלך אירועי פלישה סודית, ידיו של קונסטריקטור נכרתו והוחלפו בזרועות מכניות. לאחר שחזר לחייו כגיבור, פרנק דאג לכך שכל משכורותיו יועברו לבתו.
ביוגרפיה בדיונית > היוזמה, מצור

במהלך מלחמת האזרחים של מארוול, קונסטריקטור זוהה כאחד מתוך 142 גיבורי-העל הרשומים כחלק מיוזמת חמישים המדינות. מאוחר יותר, הוא חבר ליחידת מבצעים מיוחדים של היוזמה תחת הנהגתו של הסוכן הממשלתי הנרי פיטר גייריץ'. נורמן אוסבורן גייס את קונסטריקטור ל"יוזמת הצללים", שם נעשה חבר קרוב של טאסקמאסטר. במהלך הקריירה שלו ביוזמה, הוא סיים את הכשרתו לתפקיד ניהולי והחל במערכת יחסים עם דיימונדבאק. במהלך בריחתו של אסיר, קונסטריקטור גילה כי דיימונדבאק למעשה מרגלת עבור קפטן אמריקה והאוונג'רס. עם זאת, היא עשתה כמיטב יכולתה כדי להוכיח שאהבתה אמיתית, ופרנק שמר על מעשיה בסוד מחשש שהיא תיפגע.
במהלך אירועי מצור, קונסטריקטור נלחם למען אוסבורן יחד עם קבוצת הנבלים שלו, והיה בקרבתה של אסגרד כאשר עירו הגדולה של תור נפלה על כדור הארץ. המחזה האחרון שלו מהאירוע היה דיימונדבאק רצה לעבר קפטן אמריקה. הוא הניח כי דיימונדבאק וקפטן אמריקה היו במערכת יחסים בעבר, וסבר כי היא איננה אוהבת אותו כלל. הוא נמלט מהמקום עם טאסקמאסטר, וחידש את חיי הפשע שלו.
ביוגרפיה בדיונית > ארקייד, העוג ומוות

לאחר מכן, קונסטריקטור השתתף במסיבת יום-ההולדת של ארקייד. קונסטריקטור טען כי ארקייד נעשה בלתי נסבל, והאחרון העיף אותו מהמסיבה. זמן לא רב לאחר מקרה זה, ארקייד רכש את פאב "החור" בבאגאליה, וקונסטריקטור ניסה לשדוד אותו. ברגע האחרון, ארקייד פיתה את קונסטריקטור ללחוץ על מלכודת פטיש ענק, שהיממה אותו. בהמשך, קונסטריקטור נשכר על ידי ראש פשע בשם "לורד האוגרים" כדי לחסל את סוכן ונום. פרנק עבד לצד לורד דת'סטרייק וג'ק-או-לנטרן, אך ונום נמלט באמצע המאבק ביניהם.
מאוחר יותר, קונסטריקטור החליט לפרוש מחיי הפשע, והחל לחיות בשלווה בזהותו הבדויה של פרנק שליכטינג יחד עם דיימונדבאק, שנעשתה לארוסתו. הוא לקה במחלה סופנית שאובחנה בשלב מאוחר, ולא יכל לקבל טיפול היות שלא היה לו ביטוח רפואי, ומת כתוצאה ממחלתו. בנו הממזר של פרנק אימץ את חליפתו של אביו כאות מחווה והוקרה, והצטרף לעולם הפשע כחבר בצבא הפשע של הברדס.
ראו גם

ויפלאש ואומגה רד - דמויות בדיוניות דומות מאותה חברה
קרולין טביב

קרולין טביב (נולדה ב-25 באוגוסט 1996) היא טניסאית שולחן פאראלימפית ישראלית.
ביוגרפיה

בשל סיבוך שהתפתח בשלבי ההריון והלידה של טביב שריר פלג הגוף התחתון שלה - מהאגן ומטה - אינם מתפקדים.
מגיל צעיר התנסתה בסוגי ספורט נכים שונים ובהם טניס, שחייה, אופני יד וכדורסל והחליטה להתמקד בטניס שולחן משום ש”יש במשחק הזה שילוב של כוח, אינטליגנציה רגשית ושכל”. כשהייתה בת 13 נשלחה טביב לאליפות אירופה והפסידה את כל המשחקים בהם השתתפה. לדבריה, הייתה זו חוויה מעצבת שהשפיעה רבות על הרצון שלה להצליח ברמה העולמית. בשנים לאחר מכן התאמנה והתחרתה רק בארץ ובחלק מהתקופה התאמנה מול שחקניות בריאות.
בשנת 2015 זכתה טביב במדליית ארד באליפות אירופה לטניס שולחן בכיסאות גלגלים שנערכה בעיר ויילה שבדנמרק ובמדליות נוספות בהן מדליית זהב באליפות צ'כיה הפתוחה ומדליית כסף באליפות תאילנד הפתוחה. הישגיה בשנה זאת דירגו אותה במקום גבוה מספיק לצורך הקריטריון הפאראלימפי להשתתפות במשחקים הפאראלימפיים ריו דה ז'ניירו (2016) בטורניר היחידות ובטורניר הצוותים יחד עם חגית בריל.
במשחקים הפאראלימפיים בריו עלתה לרבע הגמר בטורניר היחידות אולם נוצחה בו על ידי טניסאית שולחן סינית בתוצאה 11-2, 11-7, 11-3.
ביום העצמאות 2016 הדליקה טביב משואה בטקס יום העצמאות של חיל האוויר בו היא שירתה בהתנדבות כמש"קית בלהק כוח האדם.
ייצגה את ישראל במשחקים הפאראלימפיים טוקיו (2020).
הערות שוליים

1 2 3  אליסף דעואל, קרולין טביב מגישה סיפור ניצחון, באתר ynet, 30 בינואר 2016
↑  מדליית ארד לקרולין טביב באליפות אירופה בטניס שולחן, ישראל ספורט, 14 בנובמבר 2015
↑  ידיעה באתר המרכז הירושלמי לטניס שולחן
↑  אברהם תשובה, טנ"ש פראלימפי: מדליית כסף לטביב בתאילנד, באתר ynet, 26 ביולי 2015
↑  קרוליין טביב ושי סאידה הבטיחו את מקומם בריו, באתר ערוץ הספורט, 21 בינואר 2016
↑  לי נוף, שליחת ONE לריו, ‏קרוליין טביב הודחה בשלב רבע הגמר בריו, באתר ONE‏, 11 בספטמבר 2016
↑  הודעה על מדליקי המשואות באתר חיל האוויר.
|  משלחת ישראל למשחקים הפאראלימפיים ריו דה ז'ניירו (2016)  |
| --- | --- | --- |
|  אופני יד | קובי ליאון |  |
|  אתלטיקה | גדי ירקוני |  |
|  בוצ'ה | נדב לוי |  |
|  חתירה |  מורן סמואל • חתירה זוגית (ראובן מגנאג'י ויוליה צ'רנוי) |  |
|  טניס | איתי ארנליב • אדם ברדיצ'בסקי • שרגא ויינברג |  |
|  טניס שולחן | דני בוברוב • חגית בריל • קרולין טביב • שי סיאדה |  |
|  כדורשער | נבחרת ישראל (נשים) (סיון אברבאיה, ירדן אדיקה, רוני אוחיון, ליהיא בן-דוד, גל חמרני, אלהאם מחאמיד רוזין (קפטן)) |  |
|  קיאק | פסקל ברקוביץ |  |
|  קליעה |  דורון שזירי |  |
|  שחייה | יוליה גורדיצ'וק • ורוניקה גירנקו • אראל הלוי • יואב ולינסקי • יצחק ממיסטבאלוב •  ענבל פיזרו • איאד שלבי |  |
|  שיט | צוות סונאר (ארנון אפרתי, שמעון בן-יעקב, דרור כהן) • צוות סקאד (הגר זהבי, משה זהבי) |  |
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
קרסון הואיי-יו

| --- | --- |
אין תמונה חופשית
 לידה:  יולי 2002 (בן 22) 
 מדינה:  ארצות הברית 
 השכלה:  האוניברסיטה הנוצרית של טקסס 
 
קרסון הוּאֵיי-יוֹ (באנגלית: Carson Huey-You; נולד ביולי 2002) הוא ילד פלא והאדם הצעיר ביותר שסיים תואר אוניברסיטאי במדינת טקסס ובין הצעירים בעולם. הוא סיים את לימודיו באוניברסיטה הנוצרית של טקסס ב-13 במאי 2017 עם תואר ראשון ראשי בפיזיקה ותארים משניים בסינית מנדרינית ובמתמטיקה בגיל 14. הוא סיים תואר שני בפיזיקה קוונטית בגיל 17, בסוף 2019, והמשיך ללימודי דוקטורט.
כבר מגיל צעיר הפגין יכולות יוצאות דופן כאשר בגיל שנתיים כבר ידע לקרוא באופן שוטף ובגיל שלוש החל פותר בעיות חשבוניות. הוא סיים את תוכנית הלימודים הרגילה של בית הספר התיכון בהצטיינות בגיל 10, וקיבל ציון 1770 במבחני ה-SAT לקראת לימודיו באוניברסיטה.
אחיו הקטן, קנן, גם הוא ילד פלא, החל תואר באסטרונומיה בגיל 12.
אמו, שלה הכשרה מקצועית בתחום החינוך לגיל הרך, לימדה אותו בעצמה בבית עד גיל 5.
הערות שוליים

↑  Weaver, Kristen (13 במאי 2017). "Carson Huey-you is TCU's Youngest Graduate". TCU Magazine. נבדק ב-22 במאי 2018. {{cite web}}:  (עזרה)
↑  Jamison, Shantell (14 במרץ 2018). "Boy, 14, Becomes Youngest to Graduate From Texas Christian College". Ebony Magazine. נבדק ב-22 במאי 2018. {{cite web}}:  (עזרה)
פסל האחדות

| --- | --- |

פסל האחדות באוקטובר 2018
 מידע כללי
 סוג:  פסל דמות 
 על שם:  ואלאבאי פאטל
 מיקום:  גוג'ראט, הודו
 מדינה:  הודו 
 הקמה ובנייה
 תקופת הבנייה:  ?–2018
 תאריך פתיחה רשמי:  31 באוקטובר 2018 
 חומרי בנייה:  ארד, פלדה, בטון מזוין 
 אדריכל:  Ram Vanji Sutar 
 מידות
 גובה:  הפסל 182 מטרים כולל הבסיס 240 מטרים מטר
 קואורדינטות:  21°50′17″N 73°43′09″E﻿ / ﻿21.838°N 73.7191°E﻿ / 21.838; 73.7191
 http://www.statueofunity.in
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיפסל האחדות(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיפסל האחדות(למפת גוג'ראט רגילה) גנדינגאר אחמדאבאדפסל האחדות(למפת גוג'ראט מוגדלת) גנדינגאר אחמדאבאדפסל האחדות
 
פסל האחדות (בהינדי: स्टैच्यू ऑफ यूनिटी; בגוג'ראטית: સ્ટેચ્યુ ઓફ યુનિટી) הוא הפסל הגדול בעולם ומשמש כאנדרטה המוקדשת למנהיג התנועה לעצמאות הודו, ואלאבאי פאטל. הפסל הוקם במדינת גוג'ראט בהודו. הוא ניצב על אי בנהר סאדהו בט (Sadhu Bet) סמוך לעיר ראג'פיפלה בגוג'ראט, והוא צופה אל סכר סרדר סרובר המרוחק ממנו כ-3.2 קילומטרים. אתר האנדרטה משתרע על שטח של 20 דונם והוא מוקף באגם מלאכותי בשטח של 12 קילומטרים רבועים. זהו הפסל הגדול ביותר בעולם וגובהו 182 מטרים. קרן מיוחדת, "Sardar Vallabhbhai Patel Rashtriya Ekta Trust", הוקמה על ידי ממשלת גוג'ראט למטרת שיתוף תושבים רבים ברחבי הודו בתרומות להקמת הפסל החל מדצמבר 2013.
ממשלת הודו העריכה בתחילה את העלות הכללית של המיזם ב-30.01 מיליארד רופי הודי (כ-420 מיליון דולר).
באוקטובר 2014 זכתה החברה ההודית לארסן וטוברו (Larsen & Toubro), שהוקמה במקור על ידי צמד דנים, במכרז כיוון שהציעה את העלות הנמוכה ביותר, 29.89 מיליארד רופי לתכנון, בנייה ותחזוקה. הבנייה החלה ב-31 באוקטובר 2013, והושלמה באמצע אוקטובר 2018.
האנדרטה נחנכה ב-31 באוקטובר 2018 על ידי ראש הממשלה נרנדרה מודי.
שיתוף התושבים

המיזם להקמת הפסל הוכרז לראשונה ב-7 באוקטובר 2010. קרן מיוחדת, "Sardar Vallabhbhai Patel Rashtriya Ekta Trust", בראשי תיבות SVPRET, שנועדה לשתף תושבים רבים ככל האפשר בתרומות להקמת הפסל הוקמה על ידי ממשלת גוג'ראט. הקרן אספה מאיכרים בכפרים בכל רחבי הודו ברזל שמקורו בתרומות של כלים חקלאיים משומשים לשם הקמת הפסל ומבנים אחרים באנדרטה. SVPRET הקימה 36 משרדים ברחבי הודו על מנת לאסוף מכשירים מברזל אלו. הצפייה הייתה שכחצי מיליון איכרים יתרמו. המהלך כונה "תנועת פסל האחדות". קמפיין לאומי שנמשך שלושה חודשים ונועד לאסוף חתיכות ברזל בלמעלה מ-600,000 כפרים על מנת לבנות את הפסל. במהלך תקופה זו נאספו 5,000 טון ברזל. אף על פי שבתחילה הוכרז שהברזל שנאסף ישמש לפסל העיקרי, התברר מאוחר יותר שהברזל שנאסף לא ישמש לבניית הפסל הראשי ובמקום זאת הוא ישמש לחלק אחר של המיזם.
תנועת פסל האחדות ארגנה עצומת "סוראז'" (ממשל תקין בהינדית) שבה כתבו אנשים את רעיונותיהם כיצד צריך להתנהל ממשל תקין. העצומה נחתמה על ידי 20 מיליון איש, המספר הגדול ביותר של אנשים שחתמו על עצומה בעולם. ריצת מרתון תחת הכותרת "ריצה למען אחדות" נערכה ב-15 בדצמבר 2013 בכמה מקומות ברחבי הודו. ריצת המרתון משכה משתתפים רבים.
המיזם

אנדרטת הפסל מייצגת את מנהיג תנועת העצמאות ההודית וסגן ראש ממשלת הודו הראשון, סרדר ואלאבהבי פאטל. הפסל הוקם על אי בנהר הקרוי סאדהו באט כשפניו אל סכר סרדר סרובר במרחק 3.2 קילומטרים משם. הגובה הכולל של הפסל מבסיסו הוא 240 מטרים, כולל בסיס בגובה 58 מטרים ופסל בגובה 182 מטרים. הוא בנוי משלד פלדה, המחוזק בבטון מזוין ומחופה בלוחות מארד. בבניית הפסל השתמשו ב-75,000 מטרים מעוקבים של בטון, 5,700 טון של מבנה פלדה, 18,500 טון של מוטות פלדה מחוזקים ו-22,500 טון של לוחות ארד. בנוסף נבנו בשלב הראשון גשר המקשר בין האנדרטה לחוף האגם, מבני מרכז מבקרים, גן הנצחה, בית מלון, מרכז כנסים, פארק שעשועים ומכוני מחקר.
פסל האחדות תוכנן כייצוג היסטורי וטבעי מדויק של סרדר ואלאבהבי פאטל, כשהוא לבוש בגד מסורתי בתנוחת הליכה. המיזם כולל:
ציפוי ארד על הפסל.
מעליות מהירות לצמצום זמן הנסיעה של המבקרים.
שלוש קומות בבסיס הפסל: קומת תצוגה, קומת ביניים וגג הכולל גן הנצחה ואולם תצוגה/מוזיאון גדול, הכולל מוצגים הקשורים בחייו ובתרומתו של ואלאבהבי פאטל.
מרפסת תצפית בגובה 150 מטרים מעל לנהר, המסוגלת להכיל עד 200 איש בכל פעם. מהמרפסת נשקף נוף נרחב של רכסים ההרים של סאטפורה ווינדהייאצ'ה, מאגר המים סרדר סרובר באורך 212 קילומטרים, ומאגר גארודשוור (Garudeshwar Reservoir).
גישה לפסל באמצע שיט של 5 קילומטרים בספינה.
רחבה ציבורית מוצלת גדולה המשקיפה על הנהר נרמאדה והפסל, ובה דוכני מזון, חנויות מתנות, קיוסקים ושירותים נוספים.
המיזם > מימון

הפסל נבנה על ידי מודל של שותפות ציבורית-פרטית, שמרבית הכסף גויס על ידי ממשלת גוג'ראט.
ממשלת גוג'ראט הקציבה מיליארד רופי הודי למיזם בתקציב של 2012-13 ו-5 מיליארד רופי ב-2014-15. באותה שנת תקציב הקציבה ממשלת הודו 2 מיליארד רופי לבניית הפסל.
המיזם > בנייה

קונסורציום של טרנר קונסטרקשן (Turner Construction, מנהל הפרויקט של בורג' ח'ליפה), מייקל גרייבס וקבוצת מיינהרדט (Meinhardt Group) פיקח על המיזם. המיזם ארך 56 חודשים: 15 חודשים לתכנון, 40 חודשים לבנייה וחודשיים למסירת המיזם. במקור הייתה הערכת העלות הממשלתית של המיזם 20,630 מיליון רופי. המכרז עבור השלב הראשון פורסם באוקטובר 2013 והוא נסגר למענה בנובמבר 2013.
ראש ממשלת גוג'ראט דאז נרנדרה מודי (ראש ממשלת הודו בשנת 2018) הניח את אבן הפינה לפסל ב-31 באוקטובר 2013, ביום ההולדת ה-138 של סרדר ואלאבהבי פאטל.
חברת תשתיות הודית לרסן וטוברו זכתה במכרז ב-27 באוקטובר 2014 כשהציעה את העלות הנמוכה ביותר, 29,890 מיליון רופי הודי, לתכנון, בנייה ותחזוקה. הבנייה התחילה ב-27 באוקטובר 2014. בשלב הראשון של המיזם הוקצו 13,470 מיליון רופי עבור הפסל המרכזי, 2,350 מיליון רופי עבור מרכז הכנסים ואולמות התצוגה, 830 מיליון רופי עבור הגשר המחבר את האנדרטה לחוף ו-6,570 מיליון רופי בגין תחזוקת המבנה במשך 15 שנים לאחר השלמתו. אקסנצ'ר סיפקה את המדיה הדיגיטלית לתוכנית הפנייה לציבור. את האנדרטה תכנן ראם סוטאר (Ram V. Sutar). הפסל הושלם באמצע אוקטובר 2018. הפסל נחנך ב-31 באוקטובר 2018 על ידי ראש הממשלה נרנדרה מודי.
תיירות

למעלה מ-128,000 תיירים ביקרו בפסל האחדות ב-11 הימים שלאחר פתיחתו לציבור, ב-1 בנובמבר 2018. כמות הביקורים היומית הממוצעת של התיירים בפסל האחדות במהלך נובמבר 2019 הגיעה ל-15,036, ועלתה על כמות הביקורים היומית הממוצעת של פסל החירות (כ-10,000 מבקרים ביום בממוצע). הפסל נכלל ברשימת '8 פלאי SCO' של ארגון שאנגחאי לשיתוף פעולה. בשנת הפעילות הראשונה שלו, בפסל האחדות ביקרו כ-2,900,000 מבקרים, והרוויח 11.64 מיליון דולר בהכנסות מכרטיסים. נכון למרץ 15 במרץ 2021, כ-5,000,000 תיירים ביקרו במקום משנת פתיחתו.
מחלוקות

חקלאים מקומיים כועסים על ההוצאה הגדולה בהקמת הפסל במקום לסייע להם בטיפול במחסור ההולך וגובר במים. תושבים מקומיים התנגדו לקניית הקרקע לפיתוח תשתית תיירותית סביב הפסל. הם גם טענו שסאדהו בט היה קרוי במקור וראטה באווה טקרי (Varata Bawa Tekri), על שם אלוהות מקומית, ולכן יש לו חשיבות דתית.
פעילי איכות הסביבה כתבו מכתב לממשלה המרכזית שהפרויקט הזה התחיל ביישום ללא אישור מהמשרד שאינו מזיק לסביבה.
תושבי הכפרים קוודיה (Kevadia), קוטהי (Kothi), ואגהודיה (Waghodia), לימבדי (Limbdi), נאווגם (Navagam) וגורה (Gora) התנגדו לבניית הפסל ודרשו לקבל בחזרה 3.75 קילומטרים רבועים שנרכשו במקור במטרה להקים סכר. הם התנגדו להקמת הרשות לפיתוח אזור קוודיה ולבניית סכר העפר גרודשוור (Garudeshwar) שישמש גם ככביש. ממשלת גוג'ראט קיבלה את דרישותיהם.
כאשר הוקצו 2 מיליארד רופי להקמת הפסל בתקציב 2014 של הממשלה ההודית, כמה אישים ומפלגות פוליטיות ביקרו את ההחלטה להוציא כסף על פסל במקום לטפל בעניינים חשובים יותר כדוגמת ביטחון לנשים, חינוך ותוכניות חקלאיות. ההחלטה של חברת הבנייה לפנות לחברה סינית לקבלת לוחות הארד שמצפים את הפסל ספגה ביקורת ממפלגת הקונגרס ההודית, מפלגת האופוזיציה באספה המחוקקת של גוג'ראט.